cyanic-selkie/wikianc huggingface dataset:
Marica
Marica (bg) arī Eirosa (gr) un Meriča (tr) ir 490 kilometrus gara Egejas jūrā ietekoša upe Bulgārijā (kur tā tek pirmos 309 kilometrus), kā arī Grieķijā un Turcijā, kur tā gandrīz visā tecējumā veido abu valstu robežu.
Iztece - no Rilas kalniem uz dienvidiem no Sofijas. Bulgārijas teritorijā tek austrumu - dienvidaustrumu virzienā, pie Edirnes pagriežas uz dienvidiem. Izveidojot purvainu deltu, ietek Egejas jūrā 14,5 kilometrus uz austrumiem no Aleksandropoles. Lielākās pietekas - Topolnica, Sazlijka, Tundža, Ergene (kreisās) un Vača, Arda, Eritropotama (labās). Maricas krastos atrodas Pazardžika, Plovdiva, Parvomaja, Dimitrovgrada, Svilengrada, Edirne, Didimotihona.
Edgars Ameriks
Edgars Ameriks (dzimis 1982. gada 11. jūnijā Jelgavā) ir latviešu kūdras pētnieks, mākslinieks un tēlnieks.
Kūdras mākslas projekti
Edgara Amerika veidotie un organizētie kūdras mākslas projekti:
Nozīmīgākās ārvalstu izstādes
2014. gadā Laikmetīgās mākslas izstāde "Shamal, the creative wind", San Nicolao Church, Bellano, Como Lake, Italy.
2016. gadā Baltic States (Estonia, Latvia, Lithuania) - Biennale Architettura 2016
2018. gadā Eiropas kultūras un amatnieku izstāde "Homo Faber", San Giorgio Maggiore Island, Venice, Italy.
Krkas nacionālais parks
Krkas nacionālais parks (hr) ir 1985. gadā izveidots nacionālais parks Horvātijā, Dalmācijas dienvidos ap Krkas upi starp Kninu un Šibeniku. Nacionālā parka teritorijā Krkas upē atrodas septiņas ūdesnkritumu kaskādes ar kopējo kritumu 242 metri. Parka teritorijā ir vairāki endēmi augi un zivis.
Edgars Ameriks
Nozīmīgākās ārvalstu izstādes
2018. gadā Starptautiskā mūsdienu mākslas izstāde "Третье течение", Marc Chagall Art Center, Vitebsk, Belarus.
Atsauces
LTV1
LSM.LV
TV NET
diena.lv
Progress M-19M
Progress M-19M (Прогресс М-19М; SKS apzīmējums ISS-51P) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). To palaida 2013. gada aprīlī.
Edgars Ameriks
Atsauces
NRA.lv
Progress M-19M
Krava
Kopējā kravas masa starta brīdī bija 2366 kg. Īpašajās tvertnēs ietilpa degviela 365 kg, skābeklis (26 kg), gaiss (22 kg) ūdens (410 kg). Hermētiskajā kravas telpā (pavisam 1543 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 15 kg amerikāņu segmentam.
Lidojuma gaita
Progress M-19M startēja no Baikonuras kosmodroma 10:12:16 UTC ar nesējraķeti Sojuz-U. Drīz pēc ieiešanas orbītā tika secināts, ka nav atvērusies tuvošanās sistēmas Kurs antena. Vēlākie mēģinājumi atbrīvot antenu bija neveiksmīgi.
Saslēgšanās ar SKS notika 26. aprīlī 12:25 UTC pie Zvezda moduļa rezerves automātiskā režīmā, bez Kurs antenas izmantošanas.
28. aprīlī ar Progress M-19M palīdzību tika veikta stacijas orbītas paaugstināšana. 10:03 UTC tika iedarbināts kosmosa kuģa dzinējs, kas darbojās 718 sekundes. Orbīta paaugstināta par 2,8 km.
8. maijā ar Progress M-19M veikta stacijas orbītas paaugstināšana. Dzinēji iedarbināti 06:51 UTC un darbojās 844 sekundes. Orbīta paaugstināta par 2,6 km.
Vēl viena orbītas pacelšana ar Progress M-19M palīdzību tika veikta 17. maijā. Dzinēji iedarbināti 02:21 UTC uz 922,4 sekundēm. Orbīta paaugstināta par 2,8 km.
13:58 UTC Progress M-19M atvienojās no SKS. Astoņu dienu autonomā lidojumā veikts eksperiments Radar-Progress.
Progress M-19M tika novadīts no orbītas. Nesadegušās daļas aptuveni 13:39 UTC iekrita Klusā okeāna dienviddaļā.
Protagors
Protagors (grc, Protagóras, dzimis ap 486. gadu p.m.ē., miris ap 411. gadu p.m.ē.) bija Senās Grieķijas filozofs, sofisma kustības pamatlicējs. Viņš uzskatīja, ka visas zināšanas, vērtības, likumi un tradīcijas ir tikai subjektīvas aktivitātes izpausme. Protagora darbi līdz mūsdienām nav saglabājušies, par viņa darbiem tiek spriests izmantojot tikai citu darbus. Ir zināms, ka 441. gadā p.m.ē. Protagors izraidīts no Atēnām par ķecerību un viņa darbs “Par dieviem” sadedzināts, jo tas sācies ar vārdiem “Par dieviem mēs nevaram zināt, vai tie ir vai to nav, jo to noskaidrot kavē gan tēmas neskaidrība, gan cilvēka mūža īsums”.
HIP 13044
HIP 13044 ir zvaigzne, kas atrodas apmēram 5967 pc attālumā no Zemes Krāsns zvaigznājā. Novērojumi liecina, ka zvaigznei ir vismaz viena planēta.
Zvaigznes masa ir 0,83 MSUN, un tās rādiuss ir 6,709 RSUN. Zvaigzne temperatūras (6025 K jeb 5752 °C) ziņā ļoti atgādina Sauli, tāpēc zvaigzne izstaro gaismu, kura pēc spektrālā sastāva ir ļoti līdzīga Saules gaismai.
Skaļupes
Skaļupes ir aprūpes ciems Cēsu novada Līgatnes pagastā uz ziemeļiem no Līgatnes. Novietojies Gaujas kreisajā krastā pie autoceļa V283 (Drabeši—Līgatnes papīrfabrika—Līgatne). Atrodas 10 km no pagasta centra Augšlīgatnes, 16 km no novada centra Cēsīm un 72 km no Rīgas.
1971. gada Pasaules čempionāts hokejā
1971. gada Pasaules čempionāts hokejā notika Bērnē un Ženēvā, Šveicē, no 1971. gada 19. marta līdz 3. aprīlim. Tas bija 38. Pasaules čempionāts hokejā.
Zorans Gavrilovskis
Zorans Gavrilovskis (mk; dzimis ) ir maķedoniešu šaha problēmists.
Pēc profesijas jurists.
Sasniegumi šaha kompozīcija
No 2002. gada starptautiskais tiesnesis un no 2016. gada lielmeistars šaha kompozīcijā.
Šaha uzdevums
Risinājums:
Reinis Zusters
Reinis Zusters (dzimis, miris ) bija latviešu gleznotājs un arhitekts. Bija precējies ar gleznotāju Venitu Salnāju.
No 1935. līdz 1940. gadam mācījies Rīgas pilsētas tehnikumā. 1943. gadā Zusters ticis mobilizēts vācu armijā, nokļuva gūstekņu nometnē Vācijā. 1950. gadā pārcēlies uz Austrāliju.
1952. gadā Zusters ieguva arhitekta projektētāja grādu. Viņš ir veidojis projektus vairākām ēkām Sidnejā. Tāpat ir nodarbojies ar ainavu, pilsētas skatu un portretu glezniecību.
1988. gadā saņēmis Pasaules brīvo latviešu apvienības KF prēmiju. 1994. gadā saņēmis Austrālijas ordeņa medaļu (Order of Australia Medal, OAM).
HIP 13044 b
HIP 13044 b ir citplanēta, kas riņķo ap zvaigzni HIP 13044, kas atrodas 5967 pc attālumā no Zemes Krāsns zvaigznājā. Planētas vidējais attālums no zvaigznes ir tikai 0,118 AU un gads uz tās ilgst 16,201 dienas. Mazā attāluma, no centrālās zvaigznes, dēļ uz planētas ir pārāk karsts, lai tur valdītu dzīvībai komfortabli apstākļi, tāpat kā uz Zemes. Ja Zeme riņķotu pa to pašu orbītu, pa kuru riņķo HIP 13044 b, tad uz tās būtu 2082 °C liels karstums — šādā temperatūrā izkūst vairāki grūti kūstoši metāli.
Planēta sver 1,273 reižu vairāk par Jupiteru. Lielā masa ir pierādījums tam, ka tā ir Jupitera tipa planēta.
Planētu atklāja 2010. gada novembrī.
Mārtiņš Lapiņš
Mārtiņš Lapiņš (dzimis, miris ) bija latviešu filmu operators un fotogrāfs.
Biogrāfija
atvēra savu fotodarbnīcu Grīziņkalnā, Pērnavas ielā 16. Aktīvs Latviešu fotogrāfiskās biedrības biedrs, piedalījies vietējās un ārzemju foto izstādēs. Filmējis Latvijas kultūras darbiniekus pēc Izglītības ministrijas pasūtījuma. Uzņēmis arī kinohronikas, piemēram, "Zviedrijas karaļa viesošanās Rīgā" (1929), un pasūtījuma filmas ar dažādu firmu reklāmām. Filmas "Kaķīša dzirnavas"(1932) operators un producents. Otrā pasaules kara laikā gāja bojā Lapiņa darbnīca Marijas ielā 2, līdz ar to arī viņa foto un kino arhīvs. Pēc Otrā pasaules kara strādāja par fotogrāfu kombinātā "Rīgas Foto". Apbedīts Rīgā, Meža kapos.
Tiešā pārdošana
Tiešā pārdošana ir tieša preču pasniegšana potenciālajiem pircējiem ar nolūku pārdot šo preci. Personiskai apkalpošanai piemīt, pirmkārt, tieša preču pasniegšana un mutiska komunikācija ar pircējiem; otrkārt, mērķtiecīga pircēju apkalpošana (piemēram, pārdevējs veikalā sniedz plašu konsultāciju par jauno televizoru modeli potenciālajiem pircējiem, piemēram, vīram un sievai).
Gaismas diode
Gaismas diode ir pusvadītāju diode, kuras p-n pāreja vadāmības virzienā plūstošas strāvas ietekmē spīd, izstarojot redzamā vai neredzamā spektra gaismu. Gaismas diodes mēdz saukt arī par mirdzdiodēm, vai LED (en).
Darbības princips
Vadāmības virzienā pieslēgta sprieguma ietekmē pārpalikuma lādiņi elektroni no elektronu vadītspējas (n tipa) pusvadītāja cauri p-n pārejai difundē caurumu vadītspējas (p tipa) pusvadītājā, kur tie rekombinējas ar caurumiem. Rekombinējoties elektroni pāriet no vadītspējas zonas valences zonā, tātad no augstāka enerģijas līmeņa zemākā. Šīs pārejas rezultātā atbrīvojas enerģija, kura daļēji pārvēršas siltumā un daļēji tiek izstarota fotonu veidā. Izstarotās gaismas viļņa garums ir atkarīgs no pusvadītāja kristālrežģa aizliegtās zonas platuma.
Spektrālās īpašības
Atšķirībā no kvēlspuldzēm gaismas diodes neizstaro siltumu. Tādēļ gaismas diodēm ir ļoti augsts lietderības koeficients. To starojums ir ļoti šaurā spektrā, monohromatisks. Ilgu laiku bija problemātiski iegūt diodes visām pamatgaismām, tikai 1990. gados parādījās lētas zilās gaismas diodes.
Virziendarbība
Gaismas diodēm raksturīgs vērsts starojums.
Plakana pusvadītāja virsma gaismu izstaro perpendikulāri virsmai un tikai nedaudz sāņus. Vērstā starojuma dēļ ir nedaudz apgrūtināta diožu izmantošana difūza apgaismojuma iegūšanai.
Elektriskās īpašības
Pēc elektriskajām īpašībām gaismas diodes ir līdzīgas parastajām diodēm, taču pusvadītāja materiāla izvēle nosaka lielāku sprieguma kritumu vadāmības virzienā (atvēršanās spriegums). Atvērtas diodes diferenciālā pretestība ir ļoti maza, savukārt mirdzēšanas stiprums ir atkarīgs no caurplūstošās strāvas, tādēļ gaismas diodes ieteicams barot no strāvas avota.
Darbības ātrums
Gaismas diodēm piemīt pavisam neliela spīdēšanas inerce, tāpēc tās var izmantot dažādu stroboskopisku efektu iegūšanai (dinamiskā indikācija).
Izmantošana
Mirdzdiodes izmanto
Mike Havenārs
Mike Havenārs (ja, Hāfunā Maiku, nl; dzimis ) ir nīderlandiešu izcelsmes japāņu futbolists, bijis Japānas futbola izlases dalībnieks.
Nacionālā izlase
!Kopā||17||4
Fligeli rags
Fligeli rags (ru) ir zemesrags Rūdolfa salas ziemeļaustrumos Franča Jozefa Zemē Arktikā. Tradicionāli tiek uzskatīts par Eirāzijas galējo ziemeļu punktu, kaut arī faktiskais galējais ziemeļu punkts atrodas nedaudz tālāk uz ziemeļrietumiem vārdā nenosauktā vietā.
Zemesragu 1874. gadā atklāja austriešu ekspedīcija Jūliusa Pajera vadībā ar kuģi Tegetthoff un nosauca par godu austriešu kartogrāfam Augustam fon Fligeli (August von Fligely).
Viktorija Prituļaka
Bērnība un jaunība
Viktorija Prituļaka ir dzimusi Rietumukrainas pilsētā Čerņivcos ārsta-neirologa Serhija Prituļaka un ģeogrāfijas skolotājas Inas Prituļakas ģimenē, ir vienīgais bērns. Viktorija mācījusies Černivcu Mākslas koledžā, kuru absolvējusi 2010. gadā, iegūstot mūzikas teorētisko priekšmetu pasniedzējas kvalifikāciju.
Dzīve Latvijā
2013. gadā V. Prituļaka pārcēlusies uz dzīvi Latvijā. 2013.- 2014. gadā dzīvojusi Ventspilī, apgūstot latviešu valodu un literatūru, kā arī strādājot par kultūras ziņu žurnālisti Kurzemes Televīzijā. 2014. gadā vasarā iestājusies Jāzepa Vītola Latvijas Mūzikas akadēmijas Mūzikas vēstures, teorijas un žurnālistikas fakultātē. 2018. gadā to absolvējusi, iegūstot muzikoloģes specialitāti. Studiju laikā strādājusi par mūzikas teorētisko priekšmetu skolotāju Jāzepa Mediņa Rīgas 1. mūzikas skolā, kurā pārstāja strādāt 2019. gadā septembrī.
Kopš 2015. gada aktīvi darbojusies Rīgas Ukrainas diasporas sabiedriskajā dzīvē, piedaloties dažādos Ukrainas atbalsta un kultūras pasākumos, kā ukraiņu-latviešu-ukraiņu valodas tulkotāja, pasākumu moderatore un māksliniece. 2018. uzsākusi strādāt Ukrainas vēstniecības Latvijas Republikā Kultūras, preses un sabiedrisko attiecību nodaļā kā Ukrainas vēstnieka asistente un tulkotāja.
2021. gada februārī absolvējusi Ventspils Augstskolu, iegūstot maģistra grādu lietišķo tekstu tulkošanā. Kopš 2021. gada septembra studē Doktora studiju programmā “ Valodniecība”, rakstot promocijas darbu par ukraiņu īpašvārdu atveidi latviešu valoda bez krievu valodas starpniecības. Aktīvi piedalās dažādās humanitāro zinātņu konferencēs un semināros.
2021. gadā janvārī V. Prituļakai piešķirta Latvijas pilsonība.
Strādājusi par Saeimas deputāta palīdzi (2023). Kopš 2023. gada jūnija strādā par Rīgas domes priekšsēdētāja vietnieka (vicemēra) padomnieci komunikācijas jautājumos.
Ukrainas atbalsts
Kopš Krievijas pilnā meroga iebrukuma Ukrainā 2022. gada 24. februārī V. Prituļaka aktīvi piedalās Ukarinas atbalsta pasākumos, akcijās, Latvijas un Ukrainas mūziķu organizētājos labdarības koncertos. Vieni no ievērojamākajiem ir Osokina Brīvības festivāls Ukrainai, Koncerts " Brīvību Ukrainai", Koncerts “Palīdzi celties”, Labdarības koncerts Ukrainas armijas atbalstam un c. Strādāja par Rīgas pilsētas Apkaimju iedzīvotāju centra Apkaimju attīstības Ukrainas iedzīvotāju atbalsta nodaļas projektu koordinatori, sniedzot atbalstu ukraiņiem, kuri Krievijas kara dēl bija spiesti pamest savu Dzimteni. Ukrainas studiju centra vadītāja, maģistra darba ietvaros uzrakstījusi pirmo Latvijā zinātnisko pētījumu par Ukrainas īpašvārdu (jo īpaši vietvārdu) atveidi latviešu valodā bez krievu valodas starpniecības. Vada lekcijas par diplomātisko un politisko tulkošanu, kā arī informātīvus pasākumus par Ukrainas vēsturi, tradīcijām un kultūru.
2023. gada [https://www.vestnesis.lv/op/2023/72.47 4. aprīlī par par nopelniem Latvijas valsts labā un par nozīmīgu pilsonisko drosmi un personisko iesaisti, sniedzot nesavtīgu palīdzību Ukrainai, tās karavīriem, civiliedzīvotājiem un ukraiņu bēgļiem Latvijā V.Prituļaka iecelta Triju Zvaigžņu ordeņa kavalieri.] "Es apbrīnoju tos cilvēkus, visus dienestus, kas spēj tik ātrā laikā atjaunot to visu infrastruktūru, jo krievi apšaudījuši tieši kritisko infrastruktūru — skolas, bērnudārzus, civiliedzīvotāju mājās. Arī bija iespēja pārliecināties personīgi, ieraudzīt visas tās vietas un tas pilnīgi ir kaut kas cits, nekā tas, ko mēs redzam bildēs, jo jūtu to atmosfēru, to redzi tos cilvēkus."(Intervijā raidījumam "Monopols" 2023. gada 07. jūnijā) <references group="https://lr1.lsm.lv/lv/raksts/monopols/etnomuzikologe-un-tulce-viktorija-pritulaka-kara-sakuma-nevareju.a177550/" /> [https://www.tm.gov.lv/lv/jaunums/pieskirti-tieslietu-sistemas-augstakie-apbalvojumi-goda-zimes?utm_source=https%3A%2F%2Fwww.google.com%2F 2023. gada 4. maijā par par nozīmīgu ieguldījumu demokrātijas un tiesiskuma stiprināšanā V.Prituļakai piešķirta Tieslietu sistēmas Goda zīme.]
V. Prituļaka aktīvi piedālas Latvijas valsts demokrātijas atbalstošo un valstiski domājošo biedrību un nodibinājumu kustībā.
Liliju rinda
Liliju rinda (la) ir viendīgļapju rinda, kurā ir klasificētas aptuveni 1700 sugas, galvenokārt lakstaugi, taču ir sastopamas arī liānas un krūmi. Augi pārsvarā ir daudzgadīgi un tiem ir raksturīgas uzturvielu uzglabāšanai pielāgotas vasas pārveidnes, piemēram, bumbuļi vai sakneņi. Rindā klasificētā Corsiaceae dzimta ir ievērojama ar to, ka tā ir heterotrofiska.
Rindai ir kosmopolītisks izplatības areāls.
Klasifikācija
Saskaņā ar 2016. gada APG IV sistēmu (segsēkļu klasifikācijas taksonomiskā sistēma), liliju rindā tiek klasificētas šādas dzimtas:
Lego Betmens. Filma
"Lego Betmens. Filma" (en) ir 2017. gada ASV animācijas filma, kuras režisors, kā arī viens no producentiem un scenārija autoriem ir Kriss Makkejs. Filma balstīta animācijas seriālā "LEGO filma". Galvenās lomas ierunājuši Vills Arnets, Zaks Galifjanakis, Maikls Cera, Rosario Dosone, Ralfs Fjenness.
Sižets
Brūsam Veinam ir jātiek galā ar parastajiem aizdomās turamajiem, kad viņi plāno valdīt Gotemas pilsētā, vienlaikus atklājot, ka viņš nejauši ir adoptējis pusaudžu bāreni, kurš vēlas kļūt par viņa palīgu.
Izmiras līcis
Izmiras līcis (tr), agrāk arī Smirnas līcis (el) ir līcis Egejas jūras austrumos starp Karaburunas pussalu un Fočas iļči Izmiras ilā, Turcijas rietumos.
Ģeogrāfija
Līča garums ir 64 kilometri (40 jūdzes), platums — 32 kilometri (20 jūdzes), ar labām enkurvietām. Izmira, viena no nozīmīgākajām Turcijas ostas pilsētām, ieskauj līča galu.
Izmiras līča ziemeļu robeža ir definēta kā 13 jūras jūdžu gara līnija, kas stiepjas no Kanlikaja raga Karaburunas pussalā līdz Aslana ragam Fočā. 30 km uz ziemeļiem no tās atrodas Lesbas sala. Līča virsma aizņem ir 960,4 km2, krasta līnijas garums ir 464 km.
Uzunada, kas atrodas Izmiras līcī, ir Turcijas ceturtā lielākā sala. Citas līča salas ir Hekima sala, Fočas salas (Orakas sala, Fenerada, Indžirada, Metalikada), Čičeka salas (Jasidža sala, Pirnarli sala, Indžirli sala, Akča), Karantīnas sala, Jilana sala un Bijikada.
Līcī ietek septiņpadsmit upes, lielākās no tām ir Gediza un Melesa. Gedizas delta ietilpst Rāmsaras mitraiņu sarakstā, tā atrodas līča ziemeļaustrumos.
Apraksts
Izmiras līcis izveidojās kā lūzums kvartāra ģeoloģiskajā periodā. Urlas pussala un Uzunadas sala atdala kā atsevišķu līča dienvidrietumu daļu — Gilbahčes līci.
Līča ziemeļaustrumu piekraste ir Vidusjūras mūku roņu dzīves vieta. Tā sauktā "Izmiras putnu paradīze" līča ziemeļos un Čakalburnu lagūna dienvidos ir ūdensputnu ligzdošanas vietas.
Transports
Līcī ir deviņas aktīvas pasažieru prāmju piestātnes. Projekts İZKARAY paredz nākotnē savienot abas līča puses ar tiltu, mākslīgu salu un tuneli.
Kuģu vraki
Izmiras līcī ir aprakstītas piecas kuģu avārijas. 16,4 metru dziļumā pie Sandžakburnu pils atrodas divu kuģu vraki, no kuriem viens ir 118 metrus, bet otrs — 86 metrus garš, un kas viens otrā ietriecās 1957. gadā. Pie Gizelbahčes dziļumā atrodas vēl viens vraks 42 metru platumā, kas tika atklāts 2017. gada sākumā, domājams, ka tas ir 78 metrus garš kravas kuģis, kas nogrimis 1800. gadu beigās. Tiek arī norādīts, ka Pirmā pasaules kara laikā līcī nogrima viens līdz četri kuģi. Desmitiem dažādu laikmetu kuģu vraku pie Sandžakburnu pils tika izcelti no jūras 1967. gadā un turpmākajos gados.
Piesārņojums
Laika posmā, kad ap līci dzīvoja 200 000 cilvēku, notekūdeņu novadīšana līcī neradīja acīmredzamas problēmas. Tomēr, kad iedzīvotāju skaits pārsniedza 500 000 un sākās industrializācija, atkritumu izmešana līcī radīja tādu piesārņojumu, ka tajā vairs nevarēja peldēties. 20. gadsimta 90. gados iedzīvotāju skaits pārsniedza 1,7 miljonus, un 1992. gadā İZSU sāka būvēt attīrīšanas un notekūdeņu sistēmu, ko nosauca par Lielā kanāla projektu. Sistēma strādāt sāka 2002. gada oktobrī un novērsa notekūdeņu novadīšanu līcī. 2010. gadosa novērojams, ka līča piesārņojums mazinās.
Bīle
Bīle (de, ) vai Bjēna (fr,, it, rm) ir pilsēta Šveices ziemeļrietumos, kas atrodas Bernes kantona ziemeļos, Bīles apgabalā. Bīle atrodas Bīles ezera ziemeļaustrumu krastā, Juras kalnā, 434 metrus virs jūras līmeņa. Pilsēta atrodas 43 kilometru attālumā no Šveices galvaspilsētas Bernes un 117 kilometru attālumā no Šveices lielākās pilsētas Cīrihes. Pilsētas kopējā platība ir 21,23 km², pēc 2014. gada datiem pilsētā dzīvo 53 667 iedzīvotāji. Pēc iedzīvotāju skaita, tā ir Šveices desmitā lielākā pilsēta. Bīles ezera otrajā pusē atrodas Bīles dvīņu pilsēta Nidava.
Bīle ir viens no galvenajiem šveiciešu pulksteņu ražošanas centriem. Pilsētā atrodas Swatch un Omega SA galvenās mītnes vietas, kā arī Rolex pulksteņu rūpnīca. Pilsētā atrodas arī luksusa pulksteņa ražotāja Omega pulksteņu muzejs.
Kopš 1959. gada, katra gada jūnijā pilsētā norisinās 100 kilometru ultramaratons. Bīle ir bāzes vieta Šveices profesionālajai hokeja komandai EHC Biel. Katru gadu pilsētā norisinās turnīrs profesionāliem šahistiem.
Čūskas acis
"Čūskas acis" (en) ir 1998. gada ASV mistērijas trillera filma, kuras režisors un producents ir Braiens De Palma. Filmā galvenās lomas atveido Nikolass Keidžs, Gērijs Sinīzs, Džons Hērds, Karla Gugino, Stens Šo un Kevins Danns.
Filma stāsta par Atlantiksitijas policijas detektīvu, kurš izmeklē slepkavību, kas notikusi boksa mača laikā.
"Čūskas acis" pirmizrāde notika. Filma saņēma dažādus kritiķu vērtējumus, kritizējot filmas scenāriju, bet slavējot tās stilu un aktierspēli. Filmas kases ieņēmumi sasniedza 103,9 miljonus ASV dolāru pie 73 miljonu budžeta.
Rūdolfa sala
Rūdolfa sala (ru) ir Krievijas Federācijai piederoša neapdzīvota sala Franča Jozefa Zemē Ziemeļu Ledus okeānā. Ietilpst Arhangeļskas apgabala administratīvajā teritorijā «Franča Jozefa Zemes un Viktorijas salas salu teritorija», bet vietējās pašvaldības nozīmē pieder Primorskas rajonam. Nosaukta par godu Austrijas un Ungārijas kroņprincim Rūdolfam. Fligeli rags salas ziemeļaustrumos tradicionāli tiek uzskatīts par Eirāzijas galējo ziemeļu punktu, kaut arī faktiskais galējais ziemeļu punkts atrodas salas ziemeļos vārdā nenosauktā vietā.
Ģeogrāfija
Rūdolfa sala izvietojusies arhipelāga ziemeļos, centrālajā salu grupā. Neimaijera šaurums dienvidos to atdala no Hoenloe salas. Krasta līnija vidēji izrobota. Salas lielāko daļu klāj ledāji, augstākais punkts ir 461 m vjl salas vidienē.
Sala atrodas arktiskā tuksneša joslā. Augu valsts pārstāvēta galvenokārt ar sūnām un ķērpjiem. Sastopami leduslāči.
Vēsture
Salu 1874. gadā atklāja austriešu ekspedīcija Jūliusa fon Pajera vadībā ar kuģi Tegetthoff un nosauca par godu Austrijas un Ungārijas kroņprincim Rūdolfam par Kroņprinča Rūdolfa Zemi (Kronprinz Rudolf Land).
Teplicas līča piekraste 20. gadsimta sākumā vairākkārt tika izmantota par atbalsta bāzu ierīkošanas vietu Ziemeļpola ekspedīcijām. 1899./1900. gadā salā bāzējās ekspedīcija Abruci hercoga Luidži Amadeo (Luigi Amedeo) vadībā, bet 1903.—1905. gadā amerikāņu ekspedīcija Entonija Fialas (Anthony Fiala) vadībā. Salā apglabāts krievu Ziemeļpola ekspedīcijas laikā mirušais Georgijs Sedovs (1914).
1932. gadā 2. Starptautiskā polārā gada ietvaros salā tika izveidota Ostrovrudoļfas polārstacija, kas nākamajā gadā tika slēgta. 1936. gadā tika izveidota pastāvīga polārstacija, kas ar pārtraukumiem darbojās līdz 1995. gadam.
Alķīmiķis atklāj fosforu
Alķīmiķis atklāj fosforu (en) ir angļu gleznotāja Džozefa Raita no Dārbi glezna, ko viņš sākotnēji pabeidza 1771. gadā un tad pārstrādāja 1795. gadā. Gleznas pilnais nosaukums ir Alķīmiķis, meklējot filozofu akmeni, atklāj fosforu un lūdzas veiksmīgam operācijas noslēgumam, kā bija ierasts senajiem ķīmijas astrologiem (en). Ticis norādīts, ka šis darbs atsaucas uz Hamburgas alķīmiķa Heniga Branda 1669. gadā veikto fosfora atklāšanu. Šis stāsts bieži tika publicēts ķīmijas grāmatās Raita dzīves laikā un bija plaši zināms.
Apraksts
Raits gleznai papildus piedod reliģisku nozīmi. Alķīmiķis notupies ceļos spoža trauka priekšā, izstiepis rokas līdzīgā žestā, kādu izmantojis El Greko, gleznojot Svētais Francisks saņem stigmas vai Svētais Džeroms lūgšanā. Benedikts Nikolsons salīdzina viņa pozu ar Kristus mācekļiem, saņemot svēto vakarēdienu. Viņš uzskata, ka gleznas izkārtojums varētu būt ticis paņemts no Tomasa Veika gleznas (pa kreisi) ar alķīmiķi, kurā arī attēlota līdzīga velve, objektu kopums un līdzīgs palīgs, kuru izceļ gaisma. Šī iepriekšējā gadsimta glezna Raita dzīves laikā bija izstādīta Londonā. Tomēr no Raita kompanjona Pītera Peresa Bardeta skices noprotams, ka viņam bija liela ietekme uz dizainu. Viņa 1771. gada 4. februāra skicē parādās velves un gleznas izkārtojums ar stikla trauku fokusā. Bardets noteica, kur gleznā izvietot tēlus un Bardets jau Raitu bija iepazīstinājis ar ārstu Metjū Tērneru, lai Raits pilnībā izprastu gleznā attēloto zinātnisko procesu.
Vēsture
Kopš gleznas izstādīšanas 1771. gadā tā izraisījusi daudzas pretrunīgas interpretācijas. Tās mistērija acīmredzami uztrauca 18. gadsimta skatītājus un lai gan Raits bija starptautiski atzīts mākslinieks, gleznu nepārdeva tās pirmās izstādīšanas laikā. Glezna 1773.–1775. gadā kopā ar Raitu ceļoja uz Itāliju, pēc tam atgriezās Anglijā, kur 1795. gadā tika pārstrādāta, bet pārdota tika tikai četrus gadus pēc viņa nāves, kad viņa īpašumus izsolīja Christie's izsoļu namā.
Chevrolet
Chevrolet ir ASV autoražotāja General Motors (GM) meitas uzņēmums. Dibināts 1911. gadā.
Vēsture
1911. gada 3. novembrī Šveices auto sacīkšu braucējs un autobūves inženieris Luijs Ševrolē (Louis Chevrolet) ar Viljamu Durantu (William C. Durant) un investoriem Viljamu Litlu (William Little), Džeimsu Vaitingu (James H. Whiting) un Edvinu Kempbelu (Edwin R. Campbell) Detroitā dibināja uzņēmumu Chevrolet Motor Company. Durants bija General Motors līdzdibinātājs un viens no vadošām personām, bet, tā kā GM cieta zaudējumus, akcionāri 1910. gadā Durantu uz pieciem gadiem atbrīvoja no vadības. Durants izmantoja autobraucēja Ševrolē reputāciju, lai izveidotu jaunu autobūves uzņēmumu. Pirmā rūpnīca tika izvietota Flintā, Mičiganā. Ražošana sākta 1913. gadā.
Kriss Meisons
Kriss Meisons (dzimis 1976. gada 20. aprīlī) ir bijušais kanādiešu hokejists, vārtsargs, Kanādas hokeja izlases dalībnieks. Karjeras laikā aizvadījis 11 sezonas Nacionālās hokeja līgas klubos Našvilas "Predators", Sentluisas "Blues", Atlantas "Thrashers" un Vinipegas "Jets", Kanādas izlases rindās kļuvis par 2007. gada Pasaules čempionu.
Chevrolet
Vēsture
Luijam Ševrolē radās domstarpības ar Durantu, un 1914. gadā viņš uzņēmuma kapitāldaļas pārdeva Durantam. 1916. gadā Chevrolet bija kļuvis pietiekami ienesīgs, lai Durants spētu izpirkt General Motors kontrolpaketi. 1917. gadā Durants kļuva par General Motors prezidentu. 1918. gada 2. maijā Chevrolet tika pievienots GM kā atsevišķs meitas uzņēmums.
Kriss Meisons
Spēlētāja karjera
Pēc ilgstošas Rietumu hokeja līgā aizvadītas juniora spēlētāja karjeras, profesionālā spēlētāja karjeru Meisons uzsāka 1997.—98. gada sezonā, kuru aizvadīja AHL kluba Sinsinati "Mighty Ducks" sastāvā. 1998.—99. gada sezonā Meisons debitēja NHL, aizvadot trīs spēles Našvilas "Predators" rindās. Vairākas nākamās sezonas Meisons aizvadīja dažādos AHL un IHL klubos, vien 2000.—01. gada sezonā "Predators" sastāvā aizvadot vēl vienu sezonu.
2003.—04. gada sezonā Kriss kļuva par "Predators" vienības otro vārtsargu, kluba sastāvā aizvadot 17 spēles. 2004.—05. gada NHL sezonas lokauta laikā Meisons spēlēja Norvēģijas hokeja līgas kluba Vålerenga sastāvā, taču tad atgriezās Našvilā. 2006.—07. gada sezonā Meisons spēles laiku dalīja uz pusēm ar Tomāšu Vokounu, taču nākamajā sezonā jau bija kluba pamatvārtsargs.
Chevrolet
Vēsture
Chevrolet lielākais konkurents ilgus gadus bija Ford. Sākot ar 1919. gadu GMC komerciālās kravas mašīnas sāka izlaist ar Chevrolet marku, kā arī Chevrolet pasažieru mašīnām un vieglajām kravas mašīnām sāka izmantojot vienu šasiju. Pēc tam, kad 1928. gadā Chrysler Corporation izveidoja zemo cenu automašīnu marku Plymouth, Chevrolet, Ford un Plymouth saka saukt par "zemo cenu trijnieku".
Kriss Meisons
Spēlētāja karjera
2008. gada vasarā Meisons pievienojās Sentluisas "Blues" sastāvam, kluba rindās kā pamatvārtsargs aizvadot nākamās divas sezonas, taču tad noslēdza divu gadu līgumu ar Atlantas "Thrashers", pēc gada franšīzei pārtopot par Vinipegas "Jets". Abas sezonas Meisons bija komandas otrais vārtsargs aiz Ondržeja Paveleca. 2012. gadā hokejists pievienojās Našvilas "Predators" rindām, tās rindās darbojoties kā otrais vārtsargs aiz Pekas Rinnes.
Chevrolet
Vēsture
2005. gadā General Motors atsāka Chevrolet automašīnu pārdošanu Eiropā, ražotas Dienvidkorejas rūpnīcā GM Daewoo. No 2007. līdz 2010. gadam Chevrolet piedzīvoja ekonomiskas grūtības, bet GM sāka izstrādāt degvielas taupīgākas mašīnas, lai konkurētu ar citiem autoražotājiem. 2013. gadā GM paziņoja, ka 2016. gadā Eiropā tiks pārtraukta Chevrolet zīmola automašīnu pārdošana, izņemot Camaro un Corvette.
Kriss Meisons
Spēlētāja karjera
2013. gada vasarā pārcēlās uz Eiropu, kur nākamo sezonu aizvadīja Itālijas hokeja līgas klubā Ritten/Renon, kopā ar komandu izcīnot Itālijas čempiona titulu. 2014. gada maijā noslēdza viena gada līgumu ar Augsburgas "Panther". 2015. gada rudenī paziņoja par karjeras beigšanu.
Sāremā pagasts
Sāremā pagasts (et) ir viena no 3 Igaunijas Sāremā apriņķa pašvaldībām un tā pēc platības ir lielākā pašvaldība valstī. Aizņem visu Sāremā salu un apkārtējās nelielās salas. Izveidots 2016. gadā, apvienojot Kihelkonnas, Laimjalas, Leisi, Lēne-Sāres, Mustjalas, Orisāres, Pihtlas, Salmes, Torgu un Valjalas pagastus, kā arī Kuresāres pilsētu. Pašvaldībā ietilpst 1 pilsēta (Kuresāre), 9 lielciemi (Aste, Kihelkonna, Kerla, Kudjape, Leisi, Nasva, Orisāre, Salme, Valjala) un 427 ciemi.
Kriss Meisons
Spēlētāja karjera
Kanādas izlases rindās spēlējis četros Pasaules čempionātos, 2007. gadā kopā ar izlasi izcīnot zelta medaļas, bet 2009. gadā — sudrabu.
Chevrolet
Vēsture
2016. gadā izlaists elektromobilis Chevrolet Bolt EV.
Hiolīti
Hiolīti (Hyolitha) ir izmirušu organismu grupa, kuru dažādās klasifikācijās vai nu tiek uzskatīta par gliemju klasi, vai arī par patstāvīgu dzīvnieku tipu. Tiek vilkta arī hiolītu radniecība ar sipunkuliem. Hiolītu pārakmeņojumi ir zināmi nogulumos no kembrija līdz permam. Kembrija nogulumos hiolīti tiek lietoti kā vadfosilijas.
Uzbūve
Hiolīti ir bilaterāli simetriski dzīvnieki ar konisku vai piramidālu kaļķa čaulu, garumā no 1 mm līdz 15 cm (vidēji 10—40 mm). Dažu pārstāvju čaulu virsmu klāj garenisks un šķērsenisks ornamentējums gredzenu un valnīšu veidā. Lielākai hiolītu daļai vēdera un muguras ornamentējumi ir atšķirīgi. Čaulas var būt taisnas vai arī izliektas; šķērsgriezumā apaļas, ovālas, trīsstūrainas, četrstūrainas vai ieapaļi piecstūrainas. To priekšējais gals ir platāks un nobeidzas ar atveri, kuru hiolīti varēja nosegt ar vāciņu (operkulumu). Čaulas sieniņas ir veidotas no kalcīta un ir vien- vai divslāņainas, prizmatiskas. Čaulai ir izšķiramas 3 daļas: embrionālā daļa, gaisa kameru dobums, un dzīvojamā kamera. Embrionālo daļu veido koniskas, cilindriskas vai sfēriskas formas embrionālā kamera. Gaisa kameru dobums sastāv no atsevišķām kamerām, kuras viena no otras ir nodalītas ar plakanām vai ieliektām starpsieniņām. Starpsieniņas ir vienlaidus bez jebkādām atveru pēdām. Dažiem hiolītiem starpsieniņas nav konstatētas, kaut arī čaulas tievajā galā ir novērojams paresninājums, kas nenosedz visu čaulas iekšējo dobumu. Dzīvojamā kamera, kurā dzīves laikā atradās pats hiolīta ķermenis, aizņem lielāko čaulas daļu. Čaulas iekšpusē, tās vidējā daļā, vēderpusē vai sānos ir izvietoti muskuļu nospiedumi — vieta, kur pie čaulas stiprinājās muskuļi — retraktori. Čaulas atveri noslēdzošais vāciņš var būt vienkāršs vai arī divdaļīgs, un to var veidot divas savā starpā zem leņķa izvietotas pusītes (limbi). Vienkāršais vāciņš ir plāksnītes vai zema konusa veidā. Uz vāciņa iekšējās malas ir redzami 1—4 vai vairāki valnīši, kuriem ir būtiska taksonomiska nozīme.
Dažas fosilijas ļauj rekonstruēt garu un tievu antenveida piedevu pāri, kas lokveidīgi iziet no čaulas atveres. Šo piedevu funkcijas tiek traktētas dažādi. Tie varētu pildīt savdabīgas stabilizācijas vai mantijas balsta funkcijas, vai arī roku balstīšanai, kas paredzētas barības savākšanai.
Sistemātika
Pamatojoties uz hiolītu čaulu un vāciņu uzbūvi tika izdalītas divas apakšklases.
(†) — izmirušu organismu grupa.
Marko Antila
Marko Antila (fi, dzimis ) ir somu hokejists, spēlē uzbrucēja pozīcijā. Pašlaik (2022) Antila pārstāv KHL komandu Helsinku "Jokerit". Iepriekš Antila ir spēlējis Somijas hokeja līgas komandās Tamperes "Ilves" un Turku TPS, Zviedrijas hokeja līgas komandā Örebro HK, un KHL komandā Novokuzņeckas "Metallurg".
Somijas hokeja izlases sastāvā Antila ir spēlējis trīs Pasaules čempionātos un 2018. gada ziemas olimpiskajās spēlēs. 2022. gada ziemas olimpiskajās spēlēs izcīnīja pirmo zelta medaļu ar Somijas izlasi.
Neiroleptiskie līdzekļi
Neiroleptiskie jeb antipsihotiskie līdzekļi ir psihiatriskie medikamenti, ko galvenokārt izmanto psihozes (tai skaitā murgu vai halucināciju, tāpat arī domu traucējumu), šizofrēnijas un maniakālās depresijas ārstēšanā. Mūsdienās neiroleptiskie līdzekļi tiek izrakstīti arī nepsihotiskiem traucējumiem. Pirmās paaudzes neiroleptiskie līdzekļi (tipiskie neiroleptiķi) tika izgudroti 1950. gados, otrās paaudzes (atipiskie neiroleptiķi) tika izgudroti 1950. gadā un ieviesti 1970. gados.
Tipiskie antipsihotiskie līdzekļi ir haloperidols, hlorpromazīns, sulpirīds, fluanksols, hlorprotiksēns, šiem līdzekļiem ir augsta tendence saistīties ar dofamīna 2. receptoriem. Tipiskajiem antipsihotiskajiem līdzekļiem mēdz būt izteiktākas blaknes.
Biežākie atipiskie līdzekļi ir klozapīns, risperidons, olanzapīns un kvetiapīns. Šie preparāti iedarbojas vēl uz citiem receptoriem, tostarp serotonīna receptoriem, tādēļ attiecīgi ekstrapiramidālās sistēmas blaknes mēdz būt retāk.
2019. gada Āzijas kauss futbolā
2019. gada Āzijas kauss futbolā bija 17. Āzijas kausa izcīņa, kas notika Apvienotajos Arābu Emirātos no 2019. gada 5. janvāra līdz 1. februārim. Turnīru rīkoja Āzijas Futbola konfederācija (AFC).
Šī bija otrā reize, kad finālturnīrs notika Apvienotajos Arābu Emirātos, iepriekšējo reizi AAE Āzijas kausu rīkoja 1996. gadā. Pirmo reizi Āzijas kausa finālturnīrā piedalījās 24 izlases. Finālturnīrā debitēja trīs izlases: Jemena, Filipīnas un Kirgizstāna. Par Āzijas kausa uzvarētājiem pirmo reizi kļuva Kataras izlase, kas finālā ar 3:1 pieveica Japānu. 2019. gada Āzijas kausa uzvarētāji piedalīsies 2021. gada FIFA Konfederāciju kausā.
Kalifornijas Universitāte (Bērkli)
Kalifornijas Universitāte Bērkli (en) ir uz mācīšanu un pētniecību orientēta publiska universitāte. Tā atrodas Bērkli, Kalifornijas štatā.
Tā tika dibināta 1868. gadā. Tā ir viena no pasaulē prestižākajām universitātēm. Pašlaik universitātes pētnieki un divi darbinieki ir bijuši līdzdalībnieki sešu periodiskās sistēmas ķīmisko elementu atklāšanas procesā (kalifornijs, sībordžijs, berklijs, einšteinijs, fermijs, lourensijs). Kopumā Bērkli laboratorijā ir atklāti 16 ķīmiskie elementi, kas ir rekords starp pasaules universitātēm.
Ar universitāti saistīti cilvēki (studenti, pētnieki u.c.) ir saņēmuši 66 Nobela prēmijas, kā arī tās studenti ir izcīnījuši vairāk nekā 100 olimpisko spēļu medaļas. Pasaules universitāšu akadēmiskajā reitingā ieņem 3. vietu aiz Hārvarda Universitātes un Stenforda Universitātes (2016).
Openheimers (filma)
Filmas projekts tika paziņots 2021. gada septembrī, tiesības uz Nolana scenāriju iegūstot Universal Pictures. Oktobrī tika paziņots, ka galveno lomu atveidos Mērfijs, pārējais aktieru sastāvs tika paziņots starp 2021. gada novembri un 2022. gada aprīli. Filmēšana notika no 2022. gada februāra līdz maijam. Līdzīgi kā citās filmās, Nolans minimāli izmantoja datora radītus attēlus, vairāk pielietojot praktiskus specefektus, izmantojot benzīnu, propānu, alumīnija pulveri un magniju.
Sižets
Roberts Openheimers ir izcils students Kavendiša laboratorijā Kembridžas Universitātē, pasniedzēja Patrika Bleketa vadībā. Pēc doktora grāda iegūšanas fizikā Getingenes Universitātē, kur iepazinies ar Verneru Heizenbergu, viņš atgriežas ASV, lai attīstītu tur kvantu fizikas pētījumus Kalifornijas Universitātē Bērkli. Šajā laikā viņš satiekas ar Nobela prēmijas laureātu Ernestu Lorensu, Džīnu Tetloku, ASV komunistiskās partijas aktīvisti, ar ko viņš uzsāk romantiskas attiecības, un bioloģi, bijušo komunisti Ketrinu Puningu, kuru viņš vēlāk apprec.
Kad Vācija padodas Otrajā pasaules karā, daži no projekta zinātniekiem sāk apšaubīt tā nozīmi. Tomēr projekts turpinās un Trinity tests, tieši pirms Potsdamas konferences, noris veiksmīgi. ASV prezidents Harijs Trumens pieņem lēmumu nomest atombumbas uz Japānas pilsētām Hirosimu un Nagasaki. Šo sprādzienu izraisītās masveida iznīcināšanas satriekts, Openheimers tiekas ar Trumenu. Trumenam nepatīk Openheimera izmisīgā nožēla un viņš to uztver kā vājumu. Trumens Openheimeram paziņo, ka atbildīgais par sprādzieniem ir viņš, tomēr Openheimers sevi turpina uzskatīt par vainīgo.
Nākamajos gados Openheimers kļūst par skaļu turpmākās kodolenerģijas attīstības pretinieku, īpaši pretojoties ūdeņraža bumbas izveidei, ko veica viņa Manhetenas projekta kolēģis Edvards Tellers. Viņa nostāja kļūst par strīdus punktu Aukstā kara saspringtajā gaisotnē. Viņa attiecības ar kreisā spārna personām, tai skaitā ar savu brāli Frenku, kurš bija iesaistīts komunistiskajā partijā, un Džīnu Tetloku, rada aizdomas valdības amatpersonām. Lūiss Štrauss, vecākais ASV Atomenerģijas komisijas loceklis, tur ļaunu prātu uz Openheimeru par to, ka viņš sarunā ar Einšteinu, ko viņš vēro no tālienes, šķietami nomelno Štrausu. Viņš izmanto šos apgalvojumus tiesas sēdē, kuras rezultātā Openheimera drošības pielaide ir atsaukta, novēršot viņa ietekmi uz politiskajiem procesiem. Paša Štrausa Senāta sēdē, lai apstiprinātu viņu par Tirdzniecības ministru, zinātnieks Deivids Hils liecina pret Štrausu, atklājot viņa personīgo nepatiku pret Openheimeru un viņa lomu Openheimera sabrukumā, liekot Senātam balsot pret apstiprināšanu.
Vēlākos gados Openheimers saņem Enriko Fermi balvu no viceprezidenta Lindona Džonsona kā politiskās reabilitācijas žestu. Filmas beigās atklājas ka Openheimera saruna ar Einšteinu nav par Štrausu, bet gan par kodolieroču tālejošām sekām un smago zināšanu nastu, ko tie nes. Neskatoties uz Manhetenas projekta panākumiem, Openheimers domā, vai viņš nav iesācis ķēdes reakciju, kas varētu novest līdz pasaules galam. Viņš redz vīziju par pasauli, ko iznīcina viņa paši radītie ieroči.
Kalifornijas Universitāte
Kalifornijas Universitāte var būt:
Rjota Morivaki
Rjota Morivaki (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||3||0
Vladimirs Malahovs (hokejists)
Vladimirs Malahovs (dzimis 1968. gada 30. augustā) ir bijušais krievu hokejists, aizsargs, PSRS, NVS un Krievijas izlašu dalībnieks. 2000. gadā kopā ar Ņūdžersijas "Devils" izcīnījis Stenlija kausu. Malahovs ir neformālā Trīs zeltu kluba biedrs.
Spēlētāja karjera
Profesionāļa karjeru Malahovs sāka 1986.—87. gada sezonā PSRS hokeja līgas kluba Maskavas "Spartak" sastāvā. No 1988. līdz 1992. gadam aizsargs spēlēja Maskavas CSKA rindās.
1992.—93. gada sezonu Malahovs uzsāka NHL kluba Ņujorkas "Islanders" rindās. 1994.—95. gada sezonā viņš tika aizmainīts uz Monreālas "Canadiens" vienību. "Canadiens" rindās Malahovs spēlēja līdz pat 1999.—2000. gada sezonai, kuras gaitā tika aizmainīts uz Ņūdžersijas "Devils", kopā ar klubu izcīnot Stenlija kausu.
2000. gada vasarā spēlētājs noslēdza līgumu ar Ņujorkas "Rangers" vienību. 2003.—04. gada sezonas otrajā pusē Malahovs tika aizmainīts uz Filadelfijas "Flyers". 2004.—05. gada NHL sezonas lokauta laikā Malahovs nespēlēja, taču nākamajā sezonā noslēdza profesionālā spēlētāju karjeru, 29 spēles aizvadot Ņūdžersijas "Devils" sastāvā.
Mākoņu pavēlniece
Filma "Mākoņu pavēlniece" veidota studijā CoMix Wave Films, bet filmas izplatītājs ir Toho. Filmas pirmizrāde bija, savukārt Latvijas kinoteātros tās pirmizrāde bija 12. decembrī. Tēlu dizaina autors ir Masajosi Tanaka. Mūziku filmai sarakstīja un izpildīja japāņu roka grupa Radwimps.
Nikolajs Kuļomins
Nikolajs Kuļomins (1986. gada 14. jūlijā) ir krievu hokejists, malējais uzbrucējs, Krievijas hokeja izlases dalībnieks. Pašlaik (2020) Kuļomins spēlē KHL vienībā Magņitogorskas "Metallurg".
Spēlētāja karjera
Profesionālā spēlētāja karjeru Kuļomins uzsāka dzimtajā Magņitogorskā, kad 2005.—06. gada sezonā aizvadīja 31 spēli Krievijas Superlīgas kluba Magņitogorskas "Metallurg" sastāvā. Nākamajā sezonā Kuļomins "Metallurg" rindās jau bija nostiprinājies, kopā ar klubu izcīnot Krievijas čempiona titulu.
2007. gada vasarā Kuļomins noslēdza trīs gadu līgumu ar NHL klubu Toronto "Maple Leafs", taču 2007.—08. gada sezonu saskaņā ar klubu savstarpējo vienošanos aizvadīja Magņitogorskā, jau otro gadu pēc kārtas sezonu noslēdzot kā viens no kluba rezultatīvākajiem spēlētājiem. 2008. gada vasarā Kuļomins pārcēlās uz Ziemeļameriku, jau savā pirmajā NHL sezonā aizvadot 73 spēles. 2010.—11. gada sezona kļuva par rezultatīvāko Kuļomina NHL karjerā, tajā 82 aizvadītajās spēlēs atzīmējoties ar 57 rezultativitātes punktiem. 2014. gada jūlijā Kuļomins noslēdza četru gadu līgumu ar Ņujorkas "Islanders".
2018. gada vasarā Kuļomins atgriezās Magņitogorskas "Metallurg" sastāvā.
Krievijas izlases rindās Kuļomins spēlējis 2014. gada olimpisko spēļu turnīrā, kā arī sešos Pasaules čempionātos, 2012. un 2014. gadā izcīnot zelta, 2010. gadā — sudraba, bet 2007. gadā — bronzas medaļas.
Lego Ninjago filma
"Lego Ninjago filma" (en) ir 2017. gada ASV animācijas filma, kuras režisors, kā arī viens no producentiem un scenārija autoriem ir Čārlijs Bīns, Pols Fišers, Bobs Logans. Filma ir daļa no animācijas seriāla "LEGO filma". Galvenās lomas ierunājuši Deivs Franko, Maikls Peņja, Kumails Nandžiani, Ebija Džeikobsone, Zaks Vudss, Freds Armisens, Džekijs Čans, Džastins Terū, Olīvija Manna.
Ajelena Martinesa
Ajelena Martinesa (es; dzimusi ) ir Argentīnas starptautiskā meistare šahā (2013).
Biogrāfija
2009. gadā uzvarējusi Panamerikas junioru šaha čempionāta U16 vecuma grupā. Divas reizes uzvarējusi Argentīnas sieviešu šaha čempionātos (2012, 2016). 2015. gadā Rīgā piedalījusies starptautiskajā šaha turnīrā RTU Open, kurā izcīnījusi 4 punktus no 9 iespējamajiem.
2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Džao Sjue.
Pārstāvējusi Argentīnas komandu Pasaules šaha olimpiādēs, kurās piedalījusies 3 reizes (2012—2016).
Par panākumiem turnīros FIDE 2013. gadā Martinesai piešķīra starptautiskās meistares (WIM) nosaukumu.
Kunersdorfas kauja
Kunersdorfas kauja (de, ru) bija Septiņgadu kara izšķirošā kauja 1759. gada 12. augustā uz austrumiem no Frankfurtes pie Oderas.
Prūsijas karalistes armija ar 48 tūkstošiem karavīru uzbruka Krievijas impērijas un Hābsburgu monarhijas armijām ar 64 tūkstošiem karavīru, kuri bija nocietinājušies aiz Oderas upes.
Krievijas un Austrijas apvienotais karaspēks E. G. fon Laudona vadībā sakāva Prūsijas karaspēku Frīdriha II vadībā. Krievijas un Austrijas armijas īslaicīgi ieņēma Berlīni.
Arvīds Ozoliņš (skolotājs)
Arvīds Ozoliņš (dzimis, miris ) bija latviešu pedagogs, novadpētnieks un gids, Jēkabpils Goda pilsonis.
Dzīvesgājums
Dzimis 1917. gada 26. septembrī Tomskas guberņā Pirmā pasaules kara bēgļu ģimenē, kura 1922. gadā atgriezās Latvijā un uzsāka dzīvi Jēkabpilī. Mācījies Jēkabpils komercskolā, vienlaicīgi piepelnoties, strādājot Ķeguma HES un Krustpils—Jēkabpils tilta būvniecībā. Izglītību turpinājis Latvijas Universitātes Dabaszinību fakultātē, kuru pabeidzot, iesaukts kara dienestā. Pēc Otrā pasaules kara bijis represēts. Atgriežoties Jēkabpilī, darbu uzsācis Jēkabpils Vēstures muzejā, kur iekārtojis Dabas nodaļu un bijis brīvdabas muzeja "Sēļu sēta" izveidotājs. Vēlāk ilgus gadus bijis pedagogs — ģeogrāfijas skolotājs un bibliotekārs, kuras izveidei veltījis daudz darba, Jēkabpils 1. vidusskolā. Būdams novadpētniecības un tūrisma pamatlicējs Jēkabpils rajona skolās, veicis izpēti Jēkabpilī un tās apkārtnē, ticies ar ļaudīm, uzklausot to atmiņu stāstījumus. Paralēli pedagoga darbam bijis gids, kopumā novadot vairāk kā 200 ekskursijas galvenokārt Baltijas valstīs un Jēkabpils pilsētā, to skaitā arī citās PSRS republikās. Piedalījies Dārzkopības biedrības organizētajās tematiskajās ekskursijās pa Latvijas dārziem. 2002. gadā piedalījies grāmatas "Jēkabpils" veidošanā. Miris Jēkabpilī, 2009. gada 23. februārī, apbedīts 28. februārī Jēkabpils kapsētā. Arvīda Ozoliņa piemiņai 2010. gadā tika izveidota portretfilma "Jēkabpils dižozols".
Roalds Dobrovenskis
Roalds Dobrovenskis (ru; dzimis ) ir krievu rakstnieks, tulkotājs, publicists. Latvijas Zinātņu akadēmijas goda loceklis (2002).
Biogrāfija
1954. gadā absolvējis Maskavas Valsts kora skolu, 1975. gadā beidzis Augstākās literatūras kursus Maskavā. No 1954. līdz 1955. gadam studējis Maskavas konservatorijā.
Publikācijas izdevis kopš 1958. gada. No 1958. līdz 1973. gadam strādājis par žurnālistu Habarovskā un Sahalīnā. Sarakstījis grāmatas bērniem:
1975. gadā pārcēlies uz dzīvi Latvijā, kur no 1977. līdz 1979. gadam un no 1989. līdz 1991. gadam bijis krievu literārā žurnāla "Daugava" nodaļas redaktors, savukārt no 1991. līdz 1995. gadam — galvenais redaktors. Tāpat laikā no 1983. līdz 1988. gadam bijis redaktors izdevniecībā "Liesma".
Rakstījis dzejoļus, stāstus, biogrāfiskos romānus. Nodarbojies ar dažādu latviešu dzejnieku dzejas atdzejošanu krievu valodā, tulkojis dažādu latviešu rakstnieku darbus.
1995. gadā Dobrovenskis kļuva par vienu no pirmajiem trim cilvēkiem, kam tikusi piešķirta Latvijas pilsonība par īpašiem nopelniem.
1973. gadā kļuva par Krievijas PFSR Rakstnieku savienības biedru, 1976. gadā — Latvijas Rakstnieku savienības biedru. 1999. gadā saņēmis Latvijas Republikas Ministru kabineta balvu. 2005. gadā saņēma Literatūras gada balvu par mūža ieguldījumu. 2013. gadā rakstniekam tika piešķirts trešās šķiras Triju Zvaigžņu ordenis.
Dmitro Butrijs
Dmitro Butrijs (ukraiņu: Дмитро Стефанович Бутрій; dzimis 1973. gada 15. martā Čornobajivkā, Bilozerkas rajonā, tagad Hersonas rajonā, Hersonas apgabalā) ir ukraiņu politiķis, ierēdnis, Hersonas apgabala valsts pārvaldes vadītāja 1. vietnieks. Hersonas reģionālās valsts pārvaldes vadītāja pagaidu pienākumu izpildītājs no 2019. gada 12. aprīļa līdz 11. jūnijam un no 2022. gada 9. jūlija līdz 3. augustam atkārtoti pildīja šos pienākumus.
Biogrāfija
No 1990. gada novembra līdz 1991. gada maijam viņš strādāja par virpotāju Hersonas elektromehāniskajā rūpnīcā.
No 1991. gada jūnija līdz 1996. gada jūnijam D. Butrijs bija veselības instruktors sporta klubā "Champion" Hersonas pilsētā.
No 2010. gada novembra līdz 2015. gada decembrim D. Butrijs bija Hersonas apgabala Bilozerkas rajona Čornobajivkas ciema padomes priekšsēdētāja vietnieks.
2013. gadā absolvējis Ukoopspilkas augstskolu "Poltavas Ekonomikas un tirdzniecības universitāte", uzņēmumu ekonomikā, ieguvis maģistra grādu uzņēmumu ekonomikā.
No 2015. gada decembra līdz 2016. gada aprīlim D. Butrijs bija Hersonas apgabala Bilozerkas rajona valsts pārvaldes vadītāja 1. vietnieks. 2016. gada aprīlī—jūlijā viņš bija Hersonas reģionālās valsts pārvaldes vadītāja (patronāžas dienests) palīgs. 2016. gada jūlijā—augustā viņš bija Hersonas reģionālās valsts pārvaldes aparāta finansiālā atbalsta nodaļas galvenais speciālists. No 2016. gada augusta līdz 2019. gada janvārim viņš bija Hersonas reģionālās valsts pārvaldes Ekonomiskās attīstības un tirdzniecības departamenta direktors.
Viņš neklātienē studē Ukrainas prezidenta pakļautībā esošajā Nacionālajā Valsts administrācijas akadēmijā.
Kopš 2019. gada 28. janvāra D. Butrijs ir Hersonas apgabala valsts pārvaldes vadītāja 1. vietnieks.
No 2019. gada 12. aprīļa līdz 11. jūnijam viņš bija Hersonas reģionālās valsts pārvaldes vadītāja pagaidu pienākumu izpildītājs.
2022. gada 9. jūlijā D. Butrijs tika iecelts par Hersonas apgabala valsts pārvaldes vadītāja pagaidu pienākumu izpildītāju. Viņš šajā amatā nomainīja Henadiju Lahutu.
LEGO filma (filmu sērija)
"LEGO filma" (en) ir pilnmetrāžas animācijas filmu sērija. Animācijas filmu ideja pieder Warner Animation Group studijai, bet izplatītājs ir Warner Bros..